AQShda_turizm
XIX asr turizmi
XIX oxiri va XX asr boshlarida Qoʻshma Shtatlarda shahar turizmining yuksalishi asosan shaharlar infratuzilmasiga bog'liq edi. 1870- va 1880-yillarga qadar paketli turlar mavjud emas edi. O'sha vaqtlardagi turli xil tadbirkorlar, mehmonxona xizmatchilari va qoʻriqchilari va temir yoʻl agentlaridan tortib rassomlar va yozuvchilargacha gullab-yashnayotgan turizm sanoatidan yaxshi foyda olishgan. Lokomotiv poezdlarning ixtiro qilinishi1800-yillarda odamlarni oson va tezda sayohat qilishga imkon berdi. thumb|Rashmor qoyasi. Shimoliy Dakota Qoʻshma Shtatlarda 1840-yilga kelib 2800 mil (4500 km) yoʻl qurib bitkazildi. 1860-yilga kelib AQShning sharqiy barcha yirik shaharlari temir yoʻl orqali bogʻlandi va 1869-yilga kelib birinchi trans-Amerika temir yoʻl aloqasi ishlari tugallandi. Yosemite bogʻi asr o'rtalarida ya'ni 1850-yillarning oxiri va 1860-yillarning boshlarida oʻz mintaqasining ekzotik moʻjizasini ifodalovchi  joyni istagan tomoshabinlar uchun sayyohlik markazi sifatida ishlab chiqarildi. Fotoapparatning ixtirosi sayyohlik agentliklari uchun quvonarli hodisa edi. Fotosurat birinchi marta turistik diqqatga sazovor joylarni rivojlantirishda muhim rol oʻynadi va turli diqqatga sazovor joylarni aks ettiruvchi yuzlab tasvirlarni tarqatish imkonini berdi. thumb|Markaziy bogʻ. Nyu York Nyu York, Chikago, Boston, Filadelfiya, Vashington va San-Fransisko kabi AQSHning barcha yirik shaharlari 1890-yillarga kelib koʻplab sayyohlarni oʻziga tortgan. Nyu York aholisi 1840-yildagi 300 000 kishidan 1850-yilda 800 000 kishigacha oʻsdi. Chikagoda ham aholi 1840-yildagi 4000 kishidan 1870-yilga kelib 300 000 kishigacha keskin oʻsdi. Lugʻatlarda „turist“ soʻzi ilk bor 1800-yildan ishlatila boshlandi. Oʻshanda bu soʻz Yevropada yoki Nyu York va Nyu-Angliyada tabiiy moʻjizalar boʻylab sayohat qilganlarni nazarda tutgan. XIX asrda Amerika shaharlarida shahar turizmining qisman rivojlanganligi Yevropadagiday  minglab odamlarni jalb qiladigan arxitektura va sanʼatning yetishmasligi bilan bogʻliq edi. Amerika shaharlari hayrat yoki estetik zavq uygʻotish oʻrniga, tijoratchilik yoʻnalishiga oʻxshab odamlarni ranjitishga moyil edi. Baʼzi sayyohlarni yangi shaharlarning tez sur’atlar bilan oʻsishi hayratda qoldirdi: "Dunyoning paydo boʻlish jarayonini kuzatish, ham tabiiy, ham anʼanaviy dunyoning shakllanishi, " deb yozgan edi 1837-yilda ingliz yozuvchisi Garriet Martineau. thumb|Manxetten. Nyu York Amerika shaharlari rivojlanib borar ekan, aqli zaiflar, nogironlar va jinoyatchilarni joylashtirish va ularga gʻamxoʻrlik qilish uchun yangi muassasalar qurildi. 1817-yilda Hartford, Konnektikutdagi Amerika karlar maktabi, 1825-yilda Nyu York shtatining Ossining qamoqxonasi (hozirgi Sing Sing nomi bilan tanilgan), 1827-yilda Vezersfilddagi Konnektikut shtati qamoqxonasi, 1831-yilda Obern togʻidagi qabriston, 1831-yilda Perkins koʻrlar maktabi ochilgan. 1832-yilda, 1833-yilda Vuster davlat gospitali tashkil etilgan. Ushbu muassasalar amerikalik va chet ellik mehmonlarning qiziqishini uygʻotdi. Ingliz yozuvchisi va aktrisasi Fanni Kembl Amerika qamoqxona tizimining muxlisi edi. U tabiatning yangi oʻzgarishlar foydasiga vayron boʻlayotganidan xavotiri borligi uchun tabiat turizmiga unchalik ham qiziqish bildirmasdi. 1830, 40 va 50-yillarda nashr etilgan qoʻllanmalarda kar va koʻrlar uchun yangi qamoqxonalar, boshpana va muassasalarning tasvirlanishi sayyohlarni ushbu diqqatga sazovor joylarni ziyorat qilishga undagan. thumb|Las Vegas. Nevada shtati Charlz Dikkens, Garriet Martino, Lidiya Sigurni va Karolin Gilman tomonidan yozilgan ushbu tashriflar haqidagi maʼlumotlar jurnal va sayohat kitoblarida chop etilgan. Sigourneyning „Mening ona yurtimdagi sahnalari“ (1845) kitobida uning Niagara sharsharasi va boshqa diqqatga sazovor joylarga qilgan sayohati tasvirlangan. Shu bilan birga uning qamoqxonalar va boshpanalarga qilgan tashrifi haqida hikoya qilingan. Koʻpchilik bu muassasalarga tashrif buyurgan, chunki ularga oʻxshash hech narsa dunyoning boshqa yerida yoʻq. Ularni joylashtirgan binolarning oʻzi monumental boʻlib, koʻpincha muvaffaqiyat ramzi sifatida tepalik choʻqqilariga oʻrnatilgan.